Í brjóskhlutanum , sem er ytri hluti hlustar , er þykk húð klædd hári og brjósklag undir . Eyrnatappar skaða ekki heyrn ef þeir eru rétt notaðir . Venjulegir eyrnatappar eru um 1,5 - 2 cm að lengd og því er ekki æskilegt að troða þeim alveg inn í eyrað , heldur tilla þeim fremur í hlustina . Hættan við mikla notkun eyrnatappa , sérstaklega ef þeir eru settir of innarlega , er að þeir ýti eyrnamerg inn í hlustina þar sem hann safnast fyrir og getur með tímanum valdið heyrnardeyfu . Í þessum tilfellum skal leita til heimilislæknis eða háls - , nef - og eyrnalæknis sem getur þá hreinsað merginn úr hlustinni með sogi eða töng . Einnig skal varast mikla notkun eyrnapinna því fólk hefur tilhneigingu til að stinga þeim of langt inn í eyrað og valda þannig sársauka og blæðingu , og í verstu tilfellum getur hljóðhimnan skaddast .